CELEX: 22007D0671
Language: hu
Date: 2007-10-08 00:00:00
Title: 2007/671/EK: Az EK–Dánia/Feröer-szigetek vegyes bizottságának 1/2007 határozata ( 2007. október 8. ) az egyrészről az Európai Közösség, másrészről Dánia kormánya és a Feröer-szigetek helyi kormánya között létrejött megállapodás 4. jegyzőkönyvének módosításáról

19.10.2007   
            
            
               HU
            
            
               Az Európai Unió Hivatalos Lapja
            
            
               L 275/32
            
         
      AZ EK–DÁNIA/FERÖER-SZIGETEK VEGYES BIZOTTSÁGÁNAK 1/2007 HATÁROZATA
   
   (2007. október 8.)
   az egyrészről az Európai Közösség, másrészről Dánia kormánya és a Feröer-szigetek helyi kormánya között létrejött megállapodás 4. jegyzőkönyvének módosításáról
   (2007/671/EK)
   A VEGYES BIZOTTSÁG,
   tekintettel az egyrészről az Európai Közösség, másrészről Dánia kormánya és a Feröer-szigetek helyi kormánya között létrejött megállapodásra (1) (a továbbiakban: a megállapodás) és különösen annak 34. cikke (1) bekezdésére,
   mivel:
   
               (1)
            
            
               A megállapodás 4. jegyzőkönyvének 1. cikke értelmében a Közösség évi 5 000 tonnás vámkontingens tekintetében vámengedményeket biztosít a Feröer-szigeteki haltápra.
            
         
               (2)
            
            
               Az EK–Dánia/Feröer-szigetek vegyes bizottság 2/98 határozata (2) e vámkontingenst 2000. január 1-jétől kezdődően 10 000 tonnára emelte.
            
         
               (3)
            
            
               A Feröer-szigeteki hatóságok az e termékekre vonatkozó közösségi vámengedmények növelésére irányuló kérelmet nyújtottak be.
            
         
               (4)
            
            
               Engedélyezni kell a létező vámkontingens megkétszerezését.
            
         
               (5)
            
            
               A preferenciális behozatali rendszerbe tartozó haltáp nem tartalmazhat hozzáadott glutént.
            
         
               (6)
            
            
               A kontingensre felülvizsgálati záradék vonatkozik. A megállapodás 31. cikkének (2) bekezdésével összhangban a vegyes bizottság rendszeres információcserét folytat e célból.
            
         
               (7)
            
            
               A 4. jegyzőkönyv 1. cikkét módosítani kell,
            
         A KÖVETKEZŐKÉPPEN HATÁROZOTT:
   1. cikk
   A megállapodás 4. jegyzőkönyve a következőképpen módosul:
   
               1.
            
            
               Az 1. cikkben az ex 2309 90 10, ex 2309 90 31 és ex 2309 90 41 KN-kódra vonatkozó táblázatot az alábbi szöveggel kell helyettesíteni:
               
                           „KN-kód
                        
                        
                           Megnevezés
                        
                        
                           Vámtétel
                        
                        
                           Vámkontingens
                           (tonnában)
                        
                     
                           ex 2309 90 10 (3)
                           
                           ex 2309 90 31 (3)
                           
                           ex 2309 90 41 (3)
                           
                        
                        
                           Haltáp
                        
                        
                           0
                        
                        
                           20 000
                        
                     
         
               2.
            
            
               Az 1. cikk az alábbi szöveggel egészül ki:
               „Az ex 2309 90 10, ex 2309 90 31 és ex 2309 90 41 KN-kód alá tartozó haltáp számára megnyitott vámkontingensre az alábbiak vonatkoznak:
               
                           1.
                        
                        
                           A Feröer-szigeteki hatóságok igazolják, hogy a preferenciális vámkontingens keretében az EU-ba exportált haltáp nem tartalmaz az összetevői között szereplő gabonákban természetesen jelen lévő gluténon felül hozzáadott glutént. Az Európai Közösségnek jogában áll ellenőrizni a Feröer-szigeteken a haltáp összeállítását, különösképp a gluténtartalom tekintetében.
                        
                     
                           2.
                        
                        
                           E jegyzőkönyv I. melléklete részletezi a haltáp összetevőinek ellenőrzésére vonatkozó eljárási rendet. Amennyiben a vizsgálatok során bizonyíték merül fel arra vonatkozóan, hogy a kereskedelmi kedvezmény biztosításának feltételei nem teljesülnek, a Bizottság a megfelelő feltételek teljesítéséig felfüggesztheti annak biztosítását.”
                        
                     
         
               3.
            
            
               A szöveg az e határozathoz csatolt melléklettel egészül ki.
            
         2. cikk
   A vegyes bizottság figyelemmel kíséri e vámkontingens felhasználását. A vámkontingens felhasználásának és a piaci feltételek alakulásának függvényében a vegyes bizottság négy éven belül felülvizsgálja a szóban forgó vámkontingenst.
   3. cikk
   A vámkontingens 2007-es naptári évre vonatkozó volumennövekedését 2007. december 1-jétől időarányosan kell kiszámítani.
   4. cikk
   Ez a határozat az elfogadását követő második hónap első napján lép hatályba.
   
      Kelt Brüsszelben, 2007. október 8-án.
      
         
            a vegyes bizottság részéről
         
         
            az elnök
         
         Leopoldo RUBINACCI
         
      
   
   
      (1)  HL L 53., 1997.2.22., 2. o.
   
      (2)  HL L 263., 1998.9.26., 37. o.
   
      (3)  A preferenciális behozatali rendszer alá tartozó haltáp az összetevői között szereplő gabonákban természetesen jelen lévő gluténon felül nem tartalmazhat hozzáadott glutént.”
   
      MELLÉKLET
      
         
            „I. MELLÉKLET
            A haltáp összeállításának ellenőrzésére vonatkozó eljárási rend
            1. cikk
            A Feröer-szigeteki hatóságok tájékoztatják a Bizottságot az e határozat 1. és 2. cikkével összhangban elfogadott ellenőrzési rendelkezésekről. A Feröer-szigeteki hatóságok az EU-ba exportált haltáp gluténtartalmának ellenőrzéséhez szükséges minden információt a Bizottság rendelkezésére bocsátanak, és megteszik a megfelelő intézkedéseket a Bizottság által ezzel kapcsolatban megfelelőnek ítélt ellenőrzések elősegítése érdekében.
            2. cikk
            Az Európai Közösség folytathatja a haltáp összetevőinek ellenőrzését a Feröer-szigeteken. A haltáppal foglalkozó vállalkozások azonnali hozzáférést biztosítanak üzemeikhez és raktárnyilvántartásukhoz annak érdekében, hogy az ellenőrök nyomon követhessék a felhasznált nyersanyagokat. Az ellenőrök számára lehetővé kell tenni a mintavételt elemzés céljára.
            Az ellenőrök jogosultak a haltáp összetételének, valamint a nyers és a feldolgozott anyagoknak az ellenőrzésére, illetve a könyvelés és egyéb iratok megvizsgálására, ideértve a raktárnyilvántartással kapcsolatos, elektronikus csatornán elkészített, érkezett vagy tárolt dokumentumokat és metaadatokat.
            3. cikk
            Az ellenőrzéseket a Bizottság vagy a tagállamok szakértői, a továbbiakban: az ellenőrök végzik el. A fenti vizsgálatok végrehajtásával megbízandó tagállami szakértőket a Bizottság jelöli ki.
            4. cikk
            E vizsgálatokat a Közösség nevében folytatják le, és a Közösség viseli az ellenőrök felmerülő költségeit.
            Az ellenőrök tájékoztatják a Feröer-szigeteki hatóságokat az ellenőrzésekről annak érdekében, hogy az ellenőrzésekben a Feröer-szigetek szakemberei is részt vehessenek.
            5. cikk
            Az ellenőrzések lebonyolításának részleteit a Bizottság közvetlenül a Feröer-szigeteki hatóságokkal dolgozza ki.”